Tasertit tamutlayt n useɛreb deg tmurt Tazzayrit tɛedda-d ɣef 3 n tegnatin tigejdanin seg timmunent ar ass-a. Tamezwarut tella-d send timunent kan, neɣ seg 1962 ɣer 1980, anida adabu yettnadi ad yegzem assaɣen yellan gar-as d ucengu aṛumi. Ihi isebded tasertit n useɛreb akken ad d-yebnu tamagit (Taɛrabt) tamaynut i tmurt. Ɣef waya i tt-yefren ad tili d tutlayt tunṣibt tamezwarut nettat d Tefransist i ilan aẓayer n tutlayt taberanit, s ttawil n tsertit n useɛreb. Tasertit deg tazwara ur telḥi ara mliḥ acku ur terzi ara tiddin n Taɛrabt deg taɣulin yemgaraden am tedbelt, yerna ur tekcim ara ula ɣer uɣerbaz, acku, imir-n Tafransist tekka-d nnig-s deg uẓayer.